Józef Kowalczyk

**Józef Kowalczyk** (1938–2025) var en polsk katolsk geistlig, diplomat for Den hellige stol, erkebiskop av Gniezno og derfor primas-emeritus av Polen.

## Liv og virke
### Prest
Etter å ha studert katolsk teologi og filosofi ved *Hosianum*-seminaret i Olsztyn, ble han ordinert til prest for bispedømmet Warmia den 14. januar 1962 av biskop Józef Drzazga.

Han var deretter som kapellan i Den hl. Treenighets sogn i Kwidzyn. I 1963 ble han sent for doktorstudier ved Det katolske universitet i Lublin, som han videreførte fra 1965 ved Det pavelige gregorianske universitet i Roma og tok doktorgrad i kirkerett i 1968. Han fullførte også Rota-kurset ved Den romerske rota, som han fullførte med kvalifiseringseksamen for å Rota-advokater, og utdannet seg til arkivar ved Vatikanets arkivskole.

Fra 1969 til 1978 arbeidet han for Kongregasjonen for gudstjenesten og sakramentsdisiplinen. Mellom 1976 og 1978 var han også en del av erkebiskop Luigi Poggis delegasjon flere ganger; Poggi var apostolisk nuntius med særlige oppgaver og forhandlet med den polske regjeringen for å forbedre situasjonen til den polske katolske kirke.

Fra 1978 var han organisator av og ansvarlig for den polske seksjonen i Den hellige stols Statssekretariat.

Ifølge dagsavisen *[[Rzeczpospolita]]* indiserte dokumenter i *[[Instytut Pamięci Narodowej]]* at Kowalczyk fra 1982 til 1990 var reegistrert av det polske kommunistiske hemmelige politi (*[[Służba Bezpieczeństwa]]*) som kilde for informasjon under kodenvnet «Cappino». Det er ikke sikkert om Kowalczyk visste at han var refistert, enn si om han hadde gått gått med på noe samarbeid.

### Titulærerkebiskop, nuntius til Polen
Den 26. august 1989 utnevnte pave Johannes Paul II ham til titulærerkebiskop av *Heraclea* og apostolisk nuntius til Polen. Han ble ordinert til biskop av Johannes Paul II personlig den 20. oktober samme år i Peterskirken; medkonsekratorer var kurirerkebiskop Edward Idris Cassidy og hans forgjenger som apostolisk nuntius i Polen, erkebiskop Francesco Colasuonno.

Som nuntius var han ansvarlig for forhandlingene om og undertegnelsen av konkordatet mellom Den hellige stol og Polen i 1993 og for forberedelsen og organiseringen av besøkene til Johannes Paul II (1991, 1995, 1997, 1999 og 2002) og Benedikt XVI (2006) til Polen. Ifølge polske medieoppslag hadde han og pavens sekretær, Stanisław Dziwisz, som han var venn med, en svært sterk innflytelse på utnevnelsen av biskoper i Polen.

### Erkebiskop av Gniezno
Den 8. mai 2010 utnevnte pave Benedikt XVI ham til erkebiskop og metropolitan av Gniezno og primas av Polen. Innsettelsen fant sted 26. juni samme år.

I august 2013 ba Kowalczyk om innføring av obligatorisk deltakelse i romersk-katolsk religionsundervisning for alle polske elever som en forutsetning for å slutteksamenspapirer fra skolen.

Den 17. mai 2014 aksepterte pave Frans erkebiskop Józef Kowalczyks anmodning om å få trekke seg av aldersgrunner.

Den 25.august 2025 døde han i Tarnów i en alder av 86 år.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (16235–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Henry Benedict Mary Clement Stuart of York (1725–1807) *1758
* Pave Leo XII (1760–1829) *1794
* Kardinal Chiarissimo Falconieri Mellini (1794–1859) *1826
* Kardinal Camillo di Pietro (1806–1884) *1839
* Kardinal Mieczyslaw Halka Ledóchowski (1822–1902) *1861
* Kardinal Jan Puzyna z Kosielsko (1842–1911) *1886
* Erkebiskop Józef Bilczewski (1860–1923) *1901
* Erkebiskop Bolesław Twardowski (1864–1944) *1919
* Erkebiskop Eugeniusz Baziak (1890–1962) *1933
* Pave Johannes Paul II (1920–2005) *1958
* Erkebiskop *Józef Kowalczyk* (1938-2025) *1989

## Referanser